Neofit II Carigradski
<s>Neofit II () bio je patrijarh Carigrada u dva navrata - od 1602. do 1603. te od 1607. do 1612.</s>

<s>Bio je rodom iz Atene, te je služio kao mitropolit atinski od 1597. do 3. aprila 1602, kada je izabran za patrijarha umjesto svog suparnika Mateja II.</s><s>Njegovo stolovanje je završilo nakon godinu dana, kada je svrgnut pod optužbama za brojne skandale.</s><s>Ispočetka je bio prognan na Rodos, a potom u manastir Svete Katarine na Sinaju.</s>

<s>Na mjesto patrijarha je vraćen 15. oktobra 1607. godine, te je tamo ostao pet godina.</s><s>Tokom drugog stolovanja se brinuo da način upravljanja Crkvom i kanonsko pravo bude usklađeno sa potrebama njegovih suvremenika, te je poduzeo mjere da poboljša crkvene finnacije.</s><s>Također je bio u kontaktu sa zapadnim vladarima, kao što su papa Pavao V i kralj Filip III od Španije, koje je molio da pokrenu križarski rat kako bi oslobodili pravoslavne kršćane od Osmanskog Carstva.</s><s>U tome je išao tako daleko da je velikim dijelom prihvatio nauk Katoličke crkve, odnosno priznao papski primat.</s><s>Njegova prozapadna politika i financijski potezi su mu stvorili niz neprijatelja, uključujući Kirila Lukarisa, koji je uspio osigurati njegovo svrgavanje u oktobru 1612.</s><s>Ispočetka je trebao ponovno biti prognan na Rodos, ali ga je zaštitio njegov nasljednik Timotije II, koji je ranije bio njegov štićenik.</s>

<s>Reference</s>

<s>Rođeni u 16. vijeku
Umrli u 17. vijeku
Carigradski patrijarsi
Episkopi Atine</s>

